**Årsberetning 2023 Sæby Y’men Club**

**Status: klubben har eksisteret i godt 40 år, hvoraf en stor del nuværende medlemmer har været med helt fra klubbens start.**

**Der er p.t. 33 medlemmer og medlemstallet har været meget konstant. Alderssammensætning 69 til 80 år. Gennemsnitsalder ca 75 år.**

**Klubben er meget velfungerende med mange ressourcestærke medlemmer. Vi kan således som så mange andre klubber konstatere at vi på sigt år for år vil blive udfordret af faldende medlemstal dog ikke på kortere sigt alarmerende. Ligesom det er vanskeligt at tiltrække yngre nye medlemmer.**

**Mulighederne for at chartre ny klub baseret på yngre kræfter i området vurderes som små.**

**Klubben mødes hver 14. dag med et meget varieret program med foredrag udefra, Sociale aktiviteter, virksomhedsbesøg. Besøg at venskabsklub fra Norge, større tur/udflugt hvert 2. år. - senest 6 dage på Bornholm i 2022, samt endagsudflugt hvert år.**

**Klubben er meget baseret på et godt socialt fællesskab, hvor der er stor opmærksomhed på at alle føler sig inddraget og hørt.**

**Af indtægtsgivende aktiviteter har klubben uddeling af kirkeblade, porredyrkning og salg heraf., uddeling af lokalavis, salg af Y’men julekalender. Focus på at aktivitetsniveauet tilpasses medlemmernes arbejdsevne samt vigtigheden af at medlemmer ikke er presset til arbejdsopgaver som den enkelte ikke magter.**

**I klubben har vi med udgangspunkt i inspirationsaften drøftet om vi skal ændre titler til mere nutidigt sprog – forenklet/ændret mødestruktur på mødeaftener, optagelseskriterier nye medlemmer. Selv om der er kræfter i klubben der ønsker ændringer, er der fortsat et flertal for at opretholde bestående praksis.**

**Den 10. marts 2023**

**Arne Jakobsen – præsident**